Document ID: 32000D0312

Απόφαση της Επιτροπής
της 7ης Απριλίου 2000
για την έγκριση του προγράμματος σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία που υπέβαλε η Γερμανία
[κοινοποιηθείσα υπό τον αριθμό Ε(2000) 996]
(Το κείμενο στη γερμανική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2000/312/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 10 παράγραφο 2,
Εκτιμώντας τα ακόλουθα:
(1) Τα κράτη μέλη δύνανται να υποβάλλουν στην Επιτροπή πρόγραμμα που αποβλέπει στο να τους επιτρέψει να αποκτήσουν το καθεστώς εγκεκριμένης ζώνης σε σχέση με ορισμένες νόσους που προσβάλλουν τους ιχθείς.
(2) Η Γερμανία υπέβαλε στην Επιτροπή πρόγραμμα σχετικά με τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), για τη χορήγηση του καθεστώτος εγκεκριμένης ζώνης για υδρολογικές λεκάνες που βρίσκοντα στη Βάδη-Βυρτεμβέργη και στη Βαυαρία.
(3) Το εν λόγω πρόγραμμα καθορίζει τη γεωγραφική θέση της σχετικής ζώνης, τα μέτρα που πρέπει να ληφθούν από τις επίσημες υπηρεσίες, τις διαδικασίες που πρέπει να ακολουθηθούν από τα εγκεκριμένα εργαστήρια, τη σημασία των σχετικών νόσων και τα μέτρα καταπολέμησης των νόσων αυτών σε περίπτωση ανίχνευσής τους.
(4) Μετά από λεπτομερή εξέταση, το εν λόγω πρόγραμμα κρίθηκε σύμφωνο, για ορισμένες ζώνες, προς τις διατάξεις του άρθρου 10 της οδηγίας 91/67/ΕΟΚ.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα ελέγχου για τη ΛΑΝ και την ΙΑΣ, το οποίο υπέβαλε η Ομοσπονδιακή Δημοκρατία της Γερμανίας, για τις ακόλουθες ζώνες:
- ζώνη στην υδρολογική λεκάνη "Wolfegger Aach und Rohrsee",
- ζώνη στην υδρολογική λεκάνη "Obern Nagold",
- ζώνη "Große Lauter" στην υδρολογική λεκάνη του Δούναβη.
Άρθρο 2
Η Ομοσπονδιακή Δημοκρατία της Γερμανίας θέτει σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθεί με το πρόγραμμα που αναφέρεται στο άρθρο 1.
Άρθρο 3
Η παρούσα απόφαση απενθύνεται στην Ομοσπονδιακή Δημοκρατία της Γερμανίας.
Βρυξέλλες, 7 Απριλίου 2000.

Labels: 0
3
18
6